Up-2325/06
Datum: 2007-01-22T00:00:00.000+01:00
ecli: ECLI:SI:USRS:2007:Up.2325.06
vrsta: posamični akt
zadeva: ustavna pritožba
objavljeno: Neobjavljeno | 22.01.2007
dokument: US27085
akt: Ustavna pritožba zoper sodbo Višjega sodišča v Kopru št. PRp 110/2005 z dne 29. 6. 2006 v zvezi s sodbo Okrajnega sodišča v Postojni št. PR 466/2005 z dne 17. 11. 2005
resitev: zavrženje
izrek: Ustavna pritožba zoper sodbo Višjega sodišča v Kopru št. PRp 110/2005 z dne 29. 6. 2006 v zvezi s sodbo Okrajnega sodišča v Postojni št. PR 466/2005 z dne 17. 11. 2005 se zavrže.
stavek: Ustavno sodišče ustavno pritožbo zavrže, če je ni vložila upravičena oseba.
odlocitev: sklep
geslo: 1.4.52.3 - Ustavno sodstvo - Postopek - Procesne predpostavke v postopku ustavne pritožbe - Upravičenost za vložitev ustavne pritožbe.
1.4.52.9 - Ustavno sodstvo - Postopek - Procesne predpostavke v postopku ustavne pritožbe - Pooblastilo za vložitev ustavne pritožbe.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
podlaga: Člen 55.1.3, Zakon o Ustavnem sodišču [ZUstS]
datum_vloge: 2006-12-04T23:00:00.000Z
datum_odlocitve: 2007-01-21T23:00:00.000Z

# Up-2325/06-5

# 22. 1. 2007

## SKLEP

Ustavno sodišče je v postopku za preizkus ustavne pritožbe, ki jo je vložil mag. A. A. iz Ž. Ž., na seji senata 16. januarja 2007 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

---

sklenilo:

Ustavna pritožba zoper sodbo Višjega sodišča v Kopru št. PRp 110/2005 z dne 29. 6. 2006 v zvezi s sodbo Okrajnega sodišča v Postojni št. PR 466/2005 z dne 17. 11. 2005 se zavrže.

## OBRAZLOŽITEV

A. A. A. je v imenu B. B. vložil ustavno pritožbo zoper sodni odločbi, navedeni v izreku.

Ustavni pritožbi ni priložil ustreznega pooblastila za zastopanje v postopku pred Ustavnim sodiščem. Zato ga je Ustavno sodišče pozvalo, naj predloži ustrezno pooblastilo dano za zastopanje v postopku pred Ustavnim sodiščem. Opozorilo ga je na posledice, če ga v danem roku ne bo predložil.

Pooblaščenec ustreznega pooblastila ni predložil. Ker sam ni tisti, ki bi mu bila z izpodbijanim posamičnim aktom kršena človekova pravica ali temeljna svoboščina, je Ustavno sodišče ustavno pritožbo zavrglo.

Senat Ustavnega sodišča je sprejel ta sklep na podlagi tretje alineje prvega odstavka 55. člena Zakona o Ustavnem sodišču (v nadaljevanju ZUstS) in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk. Sklep je sprejel soglasno. Ker senat ustavne pritožbe ni sprejel, je bila zadeva v skladu s četrtim odstavkom 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednik senata

dr. Zvonko Fišer